   ڪراچي (ويب ڊيسڪ) ناليواري اداڪارا صبا قمر پنهنجي فون هيڪ ڪندڙ نوجوان خلاف ڪارروائي جو فيصلو ڪري ورتو. گذريل ڏينهن صبا قمر جي مئنيجر مشل چيما پنهنجي انسٽاگرام اسٽوري ۾ ٻڌايو هو ته اداڪارا جي نمبر تان ڪنهن شخص فون ڪئي، هو نوجوان لڳي رهيو هو، کانئس پڇا ڪيم ته هن چيو اها فون کيس ان پارڪ مان ملي، جتي صبا قمر جاگنگ لاءِ ويندي آهي ۽ فون ان لاڪ هئي، اهو ڇوڪرو مون کان مسلسل پڇي رهيو ته ڇا هي نمبر صبا قمر جو آهي پر جڏهن مان سخت لهجي ۾ ڳالهايو ته هن فون بند ڪري ڇڏي. مشل چيما موجب جڏهن مان صبا قمر کي ڪال ڪئي ته هن چيو هوءَ گهر ۾ آهي، پوءِ اسان کي خبر پئي ته شايد هڪ شخص فون هيڪ ڪئي آهي پر هاڻ سڀ ڪجهه اسان جي ڪنٽرول ۾ آهي. ان پوسٽ کانپوءِ صبا قمر هڪ ويڊيو به سوشل ميڊيا تي شيئر ڪئي، جنهن ۾ هوءَ پنهنجي فون هيڪ ڪندڙ شخص لاءِ پيغام ڏئي رهي آهي ته اسان سائبر ڪرائم سان رابطو ڪيو آهي، اهي هيڪر جو پتو لڳائڻ جي ڪوشش ڪري رهيا آهن ۽ جلد پوليس به اچي ويندي.